OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 292/15/2201	Dunajská Streda  29.02.2016
EEČ: 2-16-24-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Dunajská Streda

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: 46 XXXXX
väzba: nie
a
poškodeným:  
1.	XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: .200..... € 
Peňažná suma určená na všeobecne prospešné účely: .100..... € 
Konkrétny adresát peňažnej sumy určenej na všeobecne prospešné účely: .100......... 
Suma odovzdaná štátu na peňažnú pomoc obetiam trestnej činnosti: ..100..... € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: 46 XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Dun.Streda pod spisovou značkou ORP-88/DI-DS-15.

na tom skutkovom základe, že: 
dňa 17. apríla 2015 v čase okolo 19:20 hod. viedol po ceste č. III/5072 v smere od Dunajskej Stredy na obec XXXXX osobné motorové vozidlo zn. Škoda Octavia Combi evidenčného čísla DS-771EL, kde v km 1,75, na rovnom úseku cesty porušiac ustanovenia § 16 ods. 1 a § 3 ods. 2 písm. a) s poukazom na ust. § 137 ods. 2 písm. c) zákona č. 8/2009Z.z. o cestnej premávke, neprispôsobil rýchlosť jazdy svojim schopnostiam, poveternostným podmienkam a stavu a povrchu vozovky, v dôsledku čoho dostal na mokrej vozovke šmyk a prešiel s vozidlom do protismeru, kde pravou bočnou stranou vozidla narazil do stromu, poškodený XXXXX sediaci v čase dopravnej nehody na sedadle spolujazdca utrpel v dôsledku dopravnej nehody nasledovné zranenia: zlomeninu oboch ramienok lonovej kosti vpravo s posunom, otras mozgu a pomliaždenie hrudnej steny, ktoré si obvykle vyžadujú liečbu spojenú s práceneschopnosťou v trvaní do 16 týždňov podľa znaleckého posudku a poškodený XXXXX sediaci v čase dopravnej nehody v priestore pre pasažierov, na zadnom sedadle, utrpel v dôsledku dopravnej nehody nasledovné zranenia: trieštivú zlomeninu dolného konca predkolenia vpravo s posunutím úlomkov, liečenú operáciou a pomliaždenie hrudníka a chrbta, ktoré si obvykle vyžadujú liečbu spojenú s práceneschopnosťou v trvaní do 20 týždňov podľa znaleckého posudku,

Odôvodnenie:
Uznesením vyšetrovateľa Okresného riaditeľstva Policajného zboru Odboru kriminálnej polície XXXXX ČVS: ORP-470/1-VYS-DS-2015 zo dňa 21.8. 2015 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. s poukazom na ust. § 138 písm. h) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 25.1. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásil, že obvinený mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 500,- eur, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom. 

Poškodený XXXXX dňa 25.1. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásil, že obvinený mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 500,- eur, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom. 

Splnomocnená zástupkyňa poškodeného – Sociálnej poisťovne pobočka XXXXX dňa 25.1. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásila, že nakoľko sa obvinený zaviazal, že poisťovni Kooperatíva, a.s., Bratislava zašle súhlas, aby zo zmluvy o povinnom zmluvnom poistení motorových vozidiel č. 657 94 22 778 v prospech  Sociálnej poisťovne zrealizovala úhradu sumy vo výške 1.050,90,- eur (predstavujúcu celkovú sumu dávok nemocenského poistenia vyplatených Sociálnou poisťovňou poškodenému XXXXX v súvislosti s dopravnou nehodu zavinenou obvineným), považuje nároky svojho splnomocniteľa na náhradu škody vo vzťahu k obvinenému v predmetnej veci za plne uspokojené a zároveň vlastnoručne podpísala písomné vyhlásenie s označeným obsahom. 

Splnomocnený zástupca poškodeného - Všeobecnej zdravotnej poisťovne, a.s., XXXXX dňa 25.1. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásil, že nakoľko sa obvinený, udelil poisťovni Kooperatíva, a.s., Bratislava písomný súhlas na úhradu nákladov zdravotnej starostlivosti XXXXX vo výške 2.454,94,- eur (predstavujúcu celkovú sumu nákladov zdravotnej starostlivosti, ktoré vznikli v súvislosti s liečbou zranení, ktoré XXXXX utrpel v súvislosti s dopravnou nehodu zavinenou obvineným) zo zmluvy o povinnom zmluvnom poistení motorových vozidiel č. 657 94 22 778, sú nároky jeho splnomocniteľa v predmetnej veci plne uspokojené, zároveň vlastnoručne podpísal  písomné vyhlásenie s označeným obsahom.   

Splnomocnená zástupkyňa poškodeného – spoločnosti Dôvera zdravotná poisťovňa, a.s., XXXXX dňa 25.1. 2016 pred uzavretím zmieru na Okresnom súde v Dunajskej Strede v prítomnosti probačnej a mediačnej  úradníčky XXXXX vyhlásila, že nakoľko sa obvinený, udelil poisťovni Kooperatíva, a.s., Bratislava písomný súhlas na úhradu nákladov zdravotnej starostlivosti XXXXX vo výške 254,03,- eur (predstavujúcu celkovú sumu nákladov zdravotnej starostlivosti, ktoré vznikli v súvislosti s liečbou zranení, ktoré XXXXX utrpel v súvislosti s dopravnou nehodu zavinenou obvineným) zo zmluvy o povinnom zmluvnom poistení motorových vozidiel č. 657 94 22 778, sú nároky jeho splnomocniteľa v predmetnej veci plne uspokojené, zároveň vlastnoručne podpísal  písomné vyhlásenie s označeným obsahom.   

Obvinený dňa 25.1. 2016 poukázal v prospech štátneho rozpočtu SR celkovú sumu vo výške 200,- eur , z ktorých 50 % t.j. 100,- eur je určených na všeobecne prospešné účely a to Spojenej škole s vyučovacím jazykom maďarským so sídlom na ulici Gyulu Szabóa č. 1 v Dunajskej Strede a 50 %, t.j. 100,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

JUDr. Ján Sklár 
prokurátor